Sjedinjene države započele prve deportacije djece - ilegalnih useljenika iz Centralne Amerike
Smatram da bogatije zemlje u svijetu trebaju biti osjetljivije na okolnosti koje vode ovako masovnim migracijama. , kaže profesor univerziteta u Texasu Mark Horowitz.
Sjedinjene Države su započele deportaciju odredjenog broja djece koja su iz centralno-američkih država prešli ilegalno granicu sa Sjedinjenim Državama, preko Meksika. Mnoga od ove djece su bez roditelja. Američki predsjednik Barack Obama je obećao početkom ovog mjeseca da će ubrzati proces vraćanja djece u njihove matične zemlje, nakon što je neprekidni val maloljetnih ilegalnih imigranata stvorio humanitarnu krizu na granici s Meksikom. Prva grupa deportirane djece stigla je u ponedjeljak natrag u Honduras. Oni su samo dio hiljada ilegalnih maloljetnika, koji su bez pratnje odraslih ušli u Ameriku u posljednjih nekoliko mjeseci. Dolaze iz Centralnoameričkih država koje imaju visoki stepen nasilja i siromaštva. Prva dama Hondurasa Ana Garcia de Hernandez je bila na aerodromu kako bi dočekala deportirane imigrante. Ovom prilikom je izjavila: Većina deportiranih iz Hondurasa su uhvaćeni pri ilegalnom prelasku granice krajem juna, nakon mučnog putovanja do granice. Gospodja Hernandez kaže da će vlada Hondurasa započeti kampanju s ciljem zaustavljanja slanja djece na tako opasan put. Prošli mjesec je jedan 15-godišnji dječak iz Guatemale pronadjen mrtav na jugu Texasa. Alan Perez, konzul Guatemale u Texasu, kaže da je dječak navjerovatnije umro od iscrpljenosti i žedji. Amerikanci su vrlo podijeljeni kada je u pitanju odgovor na krizu. Neki traže mnogo strožije zakone, bolju kontrolu granice, i brže deportacije. Drugi pak kažu da je nehumano odbiti ljude, pogotovo maloljetnike, koji očajnički traže pomoć. Jučer su se tako prosvjednici sa obje strane okupili u jednom gradu u Arizoni, gdje treba biti smješteno izmedju 40 i 60 ilegalnih imigranata. Izmedjuostaloga se od prosvjednika culo: ...ili... Masovne migracije iz nerazvijenih zemalja su globalni fenomen, kaže sociolog Mark Horowitz i dodaje: Profesor Horowitz podsjeća da samo oni koji su u istinski očajnoj situaciji, odlučuju napustiti svoj dom i rizikovati život kako bi stigli do druge zemlje.